
μείου .14 

ιδιοκτ. Κ. Σκόνδρα στη Μαρώνεια, Ν. Ροδόπης .. 15 


Χαρακτηρισμός του I. Ναού Αγίου Γεωργίου, καθώς και 
του Παρεκκλησίου των Αγίων Πάντων Μεταξοχω¬ 

τος, Ν. Ιωαννίνων ως ιστορικού διατηρητέου μνη¬ 
μείου .17 

Διορθώσεις σφαλμάτων 

Διόρθωση σφάλματος στην ΥΠΠΟ/ΔΙΛΑΠ/Γ/3973/ 
63365/13.2.93 απόφαση Υπουργού Πολιτισμού . 19 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 10821/Λ.Σ.2150 (1) 

Έγκριση χρησιμοποίησης από τη ΔΕΗ των κενών δευτε¬ 
ροβάθμιων λογαριασμών του Ελλην. Γ ενικού Λογιστι¬ 
κού Σχεδίου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άρθρο 10 του Ν. 1819/1988, που ενσωματώθη¬ 
καν τροποποιημένες και συμπληρωμένες οι διατάξεις του 
άρθρου 49 του Ν. 1041/1980. 

2. Την από 24.2.94 (Α.Π. ΥΠΕΘΟ 10821/16.3.94) αί¬ 
τηση της ΔΕΗ. 

3. Την από 16.3.1994 Γνωμοδότηση του ΕΣΥΛ, αποφα¬ 
σίζουμε: 

1. Εγκρίνουμε τη χρησιμοποίηση από τη ΔΕΗ, για την 
κάλυψη των ειδικών αναγκών της, των κενών δευτερο¬ 
βάθμιων λογαριασμών του Ελλην. Γ ενικού Λογιστικού Σχε¬ 
δίου, που οι κωδικοί τους τελειώνουν σε 80-89, υπό την 
προϋπόθεση ότι οι δημιουργούμενοι νέοι δευτεροβάθμιοι 
λογαριασμοί θα καλύπτουν ανάγκες που δεν καλύπτονται 
από τους υπάρχοντες δευτεροβάθμιους. 

2. Με τα οριζόμενα στην απόφαση αυτή δεν επέρχεται 
καμία επιβάρυνση στον προϋπολογισμό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 13 Μαΐου 1994 

Ο ΥΠΟΥΡΓΟΣ 

I. ΠΑΠΑΝΤΩΝΙΟΥ 
-♦- 

Αριθ. 20272/ΔΙΟΕ 595 (2) 

Τροποποίηση της υπ’ αριθ. 50485/30.8.1990 απόφασης 
του Υπουργού Εθνικής Οικονομίας για τη σύσταση και 
συγκρότηση της Κεντρικής Γνωμοδοτικής Επιτροπής 
του άρθρου 8 του Ν. 1892/1990 και καθορισμός της 
διαδικασίας λειτουργίας της, όπως τροποποιήθηκε. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις». 

γ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α55). 

2. Την αριθ. ΥΠ 79/18.5.1994 (ΦΕΚ 364/Β/18.5.94) 
απόφαση του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Εθνικής Οικονομίας». 

3. Την υπ’ αριθ. 19947/18.5.1994 (ΦΕΚ 79Γ/18.5.94) 
κοινή απόφαση του Πρωθυπουργού και του Υπουργού 
Εθνικής Οικονομίας «Διορισμός μετακλητού Γενικού 
Γ ραμματέα στη Γ ενική Γ ραμματεία Επενδύσεων και Ανά¬ 
πτυξης». 

4. Την αριθ. 50485/30.8.1990 Υπουργική απόφαση για 
τη σύσταση και συγκρότηση της Κεντρικής Γνωμοδοτικής 
Επιτροπής του άρθρου 8 του Ν. 1892/1990 και καθορι¬ 
σμός της διαδικασίας λειτουργίας της, όπως τροποποιή¬ 
θηκε με τις αριθ. 81980/ΔΙΟΕ 1302/10.12.1993, 6294/ 
ΔΙΟΕ 127/14.2.1994 και 13870/ΔΙΟΕ 328/1.4.1994 
Υπουργικές αποφάσεις, αποφασίζουμε: 

Αρθρο 1 

Τροποποιούμε το άρθρο 5 της 50485/30.8.1990 από¬ 
φασης του Υπουργού Εθνικής Οικονομίας, όπως τροπο¬ 
ποιήθηκε με τις αριθ. 81980/ΔΙΟΕ 1302/10.12.1993, 
8294/ΔΙΟΕ 127/14.2.1994 και 13870/ΔΙΟΕ 328/ 

1.4.1994 Υπουργικές αποφάσεις και ορίζουμε: 

Τον Ηλία Πλασκοβίτη, Γενικό Γραμματέα Επενδύσεων 
και Ανάπτυξης του Υπουργείου Εθνικής Οικονομίας ως 
Πρόεδρο της Κεντρικής Γνωμοδοτικής Επιτροπής, σε 
αντικατάσταση της Ευδοκίας Σερέλη που παραιτήθηκε. 

Αρθρο 2 

1. Κατά τα λοιπά ισχύουν οι διατάξεις της 50485/ 
30.8.1990 Υπουργικής απόφασης όπως αυτή τροποποιή¬ 
θηκε. 

2. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1994 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- 

Αριθ. 2024749/2854/0022 (3) 

Συγκρότηση τριμελούς επιτροπής στο ΥΠ.Π.Κ. με έργο 

την άσκηση νομοπαρασκευαστικών και νομοτεχνικών 

καθηκόντων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 31 παρ. 1 του Ν. 2190/94 (ΦΕΚ 28/Α7 
94) «Σύσταση ανεξάρτητης αρχής για την επιλογή προσω¬ 
πικού και ρύθμιση θεμάτων διοίκησης». 

β. Του άρθρου 41 του Ν. 1756/88 «Κώδικας οργανι¬ 
σμού δικαστηρίων και κατάσταση δικαστικών λειτουρ¬ 
γών». 

γ. Του άρθρου 27 του Ν. 2081/92, με το οποίο έχει προ¬ 
στεθεί άρθρο 29Α στο Ν. 1558/85. 

2. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ύψους 7.920.000 και έχει εγγράφει πίστωση στον 
προϋπολογισμό του Υπουργείου Προεδρίας της Κυβέρνη¬ 
σης Φ.04-110 και ΚΑΕ 0515 ύψους 124.000.000 δρχ., 
αποφασίζουμε: 

1. Συγκροτούμε τριμελή επιτροπή στο Υπουργείο Προε¬ 
δρίας της Κυβέρνησης, η οποία θα αποτελείται από: 

α) Ένα σύμβουλο του Συμβουλίου της Επικράτειας. 

β) Έναν Αρεοπαγίτη. 

γ) Έναν Καθηγητή του Εθνικού και Καποδιστριακού Πα¬ 
νεπιστημίου Αθηνών. 

Καθήκοντα Προέδρου της επιτροπής εκτελεί ο αρχαιό¬ 
τερος δικαστικός λειτουργός. 

Χρέη γραμματέα θα εκτελεί υπάλληλος του Υπουργείου 
Προεδρίας της Κυβέρνησης, με βαθμό τουλάχιστον Γ', 
του κλάδου ΠΕ Διοικητικής Οργάνωσης. 

2. Έργο της επιτροπής θα είναι η άσκηση νομοπαρα¬ 
σκευαστικών και νομοτεχνικών καθηκόντων σε θέματα 
που συνδέονται με την οργάνωση της δημόσιας διοίκησης 
και την αποκέντρωση. 

3. Η αποζημίωση του Προέδρου και των μελών καθορί¬ 
ζεται στο 30% των μηνιαίων αποδοχών της κύριας θέσης 
τους, εφάπαξ κατά μήνα. Αποζημίωση δεν θα καταβάλλε¬ 
ται για τους μήνες κατά τους οποίους η επιτροπή δε θα 
προσφέρει έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝ. ΠΕΠΟΝΗΣ ΑΛ. ΠΑΠΑΔΟΠΟΥΛΟΣ 







ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2032320/4080/0024 (4) 

Προϋποθέσεις και διαδικασία συμμετοχής τραπεζών και 
πιστωτικών ιδρυμάτων στις διαπραγματεύσεις σύνα¬ 
ψης συμβάσεων με το Ελληνικό Δημόσιο για τη διεξα¬ 
γωγή των συναλλαγών και τη διαχείριση των διαθεσί¬ 
μων του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 20 του Ν. 2198/1994 «Αύ¬ 
ξηση αποδοχών δημοσίων υπαλλήλων εν γένει, σύναψη 
δανείων υπό του Ελληνικού Δημοσίου και δημιουργία στην 
Τράπεζα της Ελλάδος συστήματος παρακολούθησης συ¬ 
ναλλαγών επί τίτλων με λογιστική μορφή (άϋλοι τίτλοι)» και 
άλλες διατάξεις (ΦΕΚ Α' 43). 

β. Το άρθρο 27 του Ν. 2081/1992 «Ρύθμιση του θε¬ 
σμού του Επιμελητηρίου, τροποποίηση των διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις». 

γ. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 154). 

δ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Το Ελληνικό Δημόσιο συνάπτει συμβάσεις για τη διε¬ 
ξαγωγή του συνόλου ή μέρους των ημερήσιων συναλλα¬ 
γών του και για την κατάθεση ή διαχείριση των διαθεσίμων 
του σε δραχμές με την Τράπεζα της Ελλάδος και τις εμπο¬ 
ρικές τράπεζες εφόσον αυτές πληρούν τα κριτήρια φε- 
ρεγγυότητας των τραπεζών όπως αυτά ορίζονται στις οδη¬ 
γίες 36/635/ΕΟΚ, 83/350/ΕΟΚ και εξειδικεύονται με την 
υπ’ αρ. 1313/1988 Π.Δ.Τ.Ε. 

Προκειμένου για τις εμπορικές τράπεζες απαιτούνται 
σωρευτικά και οι ακόλουθες προϋποθέσεις: 

α) Το μέσο ετήσιο υπόλοιπο καταθέσεων, συμπεριλαμ¬ 
βανομένων και των Ββροε, να υπερβαίνει το ποσό των δρχ. 
40.000 εκατ. 

β) Το μέσο ετήσιο υπόλοιπο των χορηγήσεων να υπερ¬ 
βαίνει το ποσό των δρχ. 25.000 εκατ. 

Οι προϋποθέσεις αυτές προκύπτουν από τα τελευταία 
δημοσιευμένα απολογιστικά στοιχεία των Εμπορικών Τρα- 
πεζών. 

2. Για τη διεξαγωγή των συναλλαγών του Δημοσίου 
απαιτείται, πέρα από τις προϋποθέσεις της προηγούμε¬ 
νης παραγράφου και 

α. Πλήρες δίκτυο υποκαταστημάτων σε όλη τη χώρα, 
β. Ολοκληρωμένο πληροφοριακό σύστημα (οπ Ιίηβ ΓβαΙ 
ίϊπιβ). 

3. Σε όσες περιπτώσεις τα ανωτέρω στοιχεία δεν είναι 
γνωστά στο Υπουργείο Οικονομικών, αυτά υποβάλλονται 
από τις ενδιαφερόμενος Τράπεζες. 

4. Η συνδρομή ή μη των προϋποθέσεων των προηγού¬ 
μενων παραγράφων κρίνεται οριστικά από το Υπουργείο 
Οικονομικών και γνωστοποιούνται με έγγραφο στους εν- 
διαφερόμενους. 

5. Το Υπουργείο Οικονομικών προβαίνει σε πρόσκληση 
εκδήλωσης ενδιαφέροντος προς την Τ ράπεζα της Ελλά¬ 
δος και τις Τράπεζες που πληρούν τις προϋποθέσεις της 
παρ. 1. Η πρόσκληση ενδιαφέροντος μπορεί να αφορά 


είτε το σύνολο παροχής των υπηρεσιών των παρ. 1 και 3 
του άρθρου 20 του Ν. 2198/1994 είτε μέρος αυτών και γί¬ 
νεται με έγγραφο που αποστέλλεται «ΕΠΙ ΑΠΟΔΕΙΞΕΙ» 
στις Τράπεζες της παρ. 1 και στην Ένωση Ελληνικών Τρα¬ 
πεζών. Οι Τράπεζες που θα επιλεγούν κατά τα ανωτέρω 
καλούνται να προσέλθουν, σε τακτή ημερομηνία, σε χωρι¬ 
στή κατά Τράπεζα διαπραγμάτευση με το Ελληνικό Δημό¬ 
σιο. Η ημερομηνία που τάσσεται δε μπορεί να απέχει λιγό¬ 
τερο των πέντε (5) ημερών από της υπογραφής του εγ¬ 
γράφου. 

Οι ενδιαφέρομενοι που δεν προσέρχονται για διαπραγ¬ 
ματεύσεις κατά την ημερομηνία που τους ορίζεται απο¬ 
κλείονται από την περαιτέρω διαδικασία. 

6. Οι διαπραγματεύσεις λαμβάνουν χώρα σε τόπο που 
ορίζεται με το έγγραφο της προηγούμενης παραγράφου 
από το Υπουργείο Οικονομικών, το οποίο εκπροσωπείται 
από τον Υπουργό ή τον Υφυπουργό ή από όργανα που 
εξουσιοδοτούνται από αυτούς. Το αποτέλεσμα της δια¬ 
πραγμάτευσης ως προς τους όρους και τις προϋποθέσεις 
συνεργασίας καταγράφεται σε πρακτικό που καταρτίζεται 
και υπογράφεται από τον εκπρόσωπο της ενδιαφερόμε- 
νης Τράπεζας και του Ελληνικού Δημοσίου. 

7. Για την κατάρτιση της σύμβασης λαμβάνονται υπόψη 
και συνεκτιμούνται: 

(α) Η εξασφάλιση του δημοσίου χρήματος. 

(β) Η επίτευξη του μεγαλύτερου δυνατού οικονομικού 
οφέλους για το Δημόσιο. 

(γ) Η δυνατότητα χρηματοδότησης του Δημοσίου. 

(δ) Η δυνατότητα εκπαίδευσης του προσωπικού του 
Υπουργείου Οικονομικών σε τραπεζικά θέματα και στην 
εφαρμογή νέων τεχνολογιών. 

(ε) Η παροχή αντισταθμιστικών ωφελημάτων που έχουν 
σχέση με λοιπές κρατικές δραστηριότητες και 
(στ) Η προώθηση της γενικότερης οικονομικής πολιτι¬ 
κής. 

8. Στην Τράπεζα, η οποία βάσει των ανωτέρω κριτηρίων 
επιλέγεται για την ανάθεση παροχής των προαναφερθει- 
σών υπηρεσιών, αποστέλλεται ανακοίνωση για υπογραφή 
σχετικής σύμβασης, η οποία μεταξύ άλλων διαλαμβάνει 
τους όρους του πρακτικού της παρ. 6 ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

- 4 -- 

Αριθ. 2027539/3544/Α0024 (5) 

Μερική ανάκληση της απόφασης του Υπουργού Οικονομι¬ 
κών αριθ. 22275/617/6.3.85. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π ,Δ/τος «Διαχείριση 
νομικών προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α7 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 22275/617/6.3.85 «Ανά¬ 
θεση της διαχείρισης διαφόρων Κρατικών Παιδιών Σταθ- 

μών μεταξύ των οποίων και του Γ' Κρατικού Παιδικού 
Σταθμού Πατησίων (Νομού Αττικής) στην Τράπεζα Ελλά¬ 
δας (Κεντρικό Κατάστημα). 

5. Το έγγραφο της Τράπεζας της Ελλάδας αριθ. 11836/ 
25.4.94 με το οποίο ζητείται η μεταφορά του λογαρια¬ 
σμού της ταμιακής διαχείρισης του «Γ' Κρατικού Παιδικού 
Σταθμού Πατησίων» από την Τράπεζα Ελλάδος (Κεντρικό 
Κατάστημα) στην Εμπορική Τράπεζα Ελλάδος (Υπ/μα 
Άνω Πατησίων), καθώς και το από 13.4.1994 απόσπασμα 
πρακτικού της 7ης Συνεδρίασης του Δ.Σ. του «Γ' Κρατικού 
Παιδικού Σταθμού Πατησίων». 

6. Την απόφαση του Υπουργού των Οικονομικών αριθ. 

1092170/1378/0006/15.10.91 (ΦΕΚ 

846/τ.Β'/15.10.91) «Μεταβίβαση της εξουσίας να υπο¬ 
γράφουν με εντολή Υπουργού στο Γεν. Γραμματέα, Γεν. 
Δ/ 

ντή, στους Προϊσταμένους Δ/νσεων κ.λπ.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Γ' Κρατικού 
Παιδικού Σταθμού Πατησίων αλλά επιλύονται θέματα δια¬ 
δικαστικά, αποφασίζουμε: 

Ανακαλούμε μερικά την ανωτέρω απόφασή μας αριθ. 
22275/617/6.3.85 αναφορικά με την ανάθεση της ταμια¬ 
κής διαχείρισης του «Γ' Κρατικού Παιδικού Σταθμού Πατη¬ 
σίων» (Νομού Αττικής) στην Τράπεζα Ελλάδος (Κεντρικό 
Κατάστημα) και ορίζουμε όπως το ταμιακό υπόλοιπο του 
λογαριασμού μεταφερθεί σε λογαριασμό που θα τηρείται 
στην Εμπορική Τράπεζα της Ελλάδος (Υπ/μα Άνω Πατη¬ 
σίων). 

Η απόφαση αυτή να δημοσιευθεί στην Εφημερίδα τι^ς 
Κυβερνήσεως. 

Αθήνα, 11 Μαΐου 1994 
Με εντολή Υπουργού 
Ο Διευθυντής κ.α.α. 

ΑΘΑΝ. ΣΑΓΟΣ 

-♦- 

Αριθ. 2027540/3543/Α0024 (6) 

Ανάκληση της απόφασης του Υπουργού Οικονομικών 
103041/3.5.1961. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α7 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 103041/3.5.1961 «Ανάθεση 
της διαχείρισης του Γενικού Νοσοκομείου Χαλκίδας στην 
Τράπεζα Ελλάδος (Πρακτορείο Χαλκίδας)». 

5. Την αριθμ. Α3β/οικ. 14162/8.8.1986 απόφαση του 
Υπουργού Υγείας, Πρόνοιας και Κοινωνικών Ασφαλίσεων 
(ΦΕΚ 693/τ.Β /20.10.1986) με την οποία ο Οργανισμός 
του Γενικού Νοσοκομείου Χαλκίδας, μετονομάσθηκε σε 
«Γενικό Νομαρχιακό Νοσοκομείο Χαλκίδας». 

6. Το έγγραφο της Τράπεζας της Ελλάδας αριθ. 11835/ 
25.4.94 με το οποίο ζητείται η μεταφορά του λογαρια¬ 
σμού της ταμιακής διαχείρισης του Γενικού Νομαρχιακού 
Νοσοκομείου Χαλκίδας από την Τράπεζα Ελλάδος (Πρα¬ 
κτορείο Χαλκίδας) στην Τράπεζα Μακεδονίας - Θράκης 
(Υποκ/μα Χαλκίδας). 


7. Την απόφαση του Υπουργού των Οικονομικών αριθ. 

1092170/1378/0006/15.10.91 (ΦΕΚ 

846/τ.Β'/15.10.91) «Μεταβίβαση της εξουσίας να υπο¬ 
γράφουν με εντολή Υπουργού στο Γεν. Γραμματέα, Γεν. 
Δ/ 

ντή, στους Προϊσταμένους Δ/νσεων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Γ ενικού Νο¬ 
μαρχιακού Νοσοκομείου Χαλκίδας αλλά επιλύονται θέ¬ 
ματα διαδικαστικά, αποφασίζουμε: 

Ανακαλούμε μερικά την ανωτέρω απόφασή μας αριθ. 

103041 /3.5.1961 αναφορικά με την ανάθεση της ταμια¬ 
κής διαχείρισης του «Γενικού Νομαρχιακού Νοσοκομείου 
Χαλκίδας» στην Τράπεζα Ελλάδος (Πρακτορείο Χαλκίδας) 
και ορίζουμε όπως το ταμιακό υπόλοιπο του λογ/σμού με¬ 
ταφερθεί σε λογαριασμό που θα τηρείται στην Τράπεζα 
Μακεδονίας - Θράκης (Υποκατάστημα Χαλκίδας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1994 

Με εντολή Υπουργού 
Ο Διευθυντής κ.α.α. 

ΑΘΑΝ. ΣΑΓΟΣ 

-♦- 

Αριθ. 3312.20α/02/94 (7) 

Υποχρεώσεις πλοιάρχων, ναυτικών πρακτόρων και πλοιο¬ 
κτητών για έξοδα συντήρησης και επαναπατρισμού αλ¬ 
λοδαπών ναυτικών που εισέρχονται παράνομα στη 
χώρα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 35, 33 παρ. 1 και 2 και το 
άρθρ. 29 του Ν. 1975 (ΦΕΚ 184Α/91) «Είσοδος - Έξο¬ 
δος, παραμονή, εργασία, απέλαση αλλοδαπών, διαδικασία 
αναγνώρισης αλλοδαπών προσφύγων και άλλες διατά¬ 
ξεις». 

2. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη σε βάρος του Δημόσιου 
Προϋπολογισμού, αποφασίζουμε: 

Άρθρο 1 

Κατάθεση εγγυητικών επιστολών 
Πλοίαρχος, ναυτικός πράκτορας ή πλοιοκτήτης πλοίου 
το οποίο βρίσκεται στην Ελληνική επικράτεια υποχρεούται 
για κάθε αλλοδαπό ναυτικό που το εγκαταλείπει και εισέρ¬ 
χεται παράνομα στη Χώρα να καταθέσει στη Λιμενική 
Αρχή εγγυητική επιστολή αναγνωρισμένης Τράπεζας 
ύψους 500.000 δραχμών για την κάλυψη των εξόδων συ¬ 
ντήρησης και απέλασής του. 

Άρθρο 2 

Απαγόρευση απόπλου του πλοίου 
Η Λιμενική Αρχή δύναται να απαγορεύσει τον απόπλου 

του πλοίου μέχρι προσκομίσεως των ως άνω εγγυητικών 
επιστολών. 

Αρθρο 3 

Ενέργειες Λιμενικής Αρχής και Υπηρεσιών 
Ελέγχου Διαβατηρίων 

Τα διαβατήρια, εφόσον ανευρίσκονται, των απουσιαζό- 
ντων από το πλοίο και παρανόμως εισελθόντων αλλοδα¬ 
πών ναυτικών μαζί με τις εγγυητικές επιστολές διαβιβάζο¬ 
νται από τη Λιμενική Αρχή στην οικεία Υπηρεσία Ελέγχου 
Διαβατηρίων για τα περαιτέρω. 

Αρθρο 4 

Κατάπτωση εγγυητικών επιστολών 

1. Σε περίπτωση που εντός 2μήνου από τον απόπλου 
του πλοίου εντοπισθούν και συλληφθούν οι απουσιάζο¬ 
ντας αλλοδαποί ναυτικοί, με μέριμνα της οικείας Υπηρε¬ 
σίας Ελέγχου Διαβατηρίων, το αντίστοιχο ποσό των εγγυη¬ 
τικών επιστολών εισπράττεται και χρησιμοποιείται για την 
κάλυψη των εξόδων απέλασης, τυχόν δε υπόλοιπο επι- 
στρέφεται στον πλοίαρχο, τον πλοιοκτήτη ή το ναυτικό 
πράκτορα. 

2. Εφόσον εντός 2μήνου από τον απόπλου του πλοίου, 
δεν εντοπισθούν οι παρανόμως εισελθόντες στη Χώρα αλ¬ 
λοδαποί ναυτικοί, οι εγγυητικές επιστολές καταπίπτουν 
υπέρ του Δημοσίου και εγγράφονται στον ανάλογο φορέα 
του προϋπολογισμού που έχει συσταθεί για την κάλυψη 
των εξόδων απέλασης και συντήρησης των προσώπων αυ¬ 
τών. 

Άρθρο 5 

Έναρξη Εφαρμογής 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΩΡ. ΚΑΤΣΙΦΑΡΑΣ 

ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ ΠΑΠΑΘΕΜΕΛΗΣ 
-♦- 

Αριθ. Γ.456/15544/922/94 (8) 

Παράταση προσκόμισης άδειας οδικού μεταφορέα 

επιβατών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 1 του Ν.Δ. 4278/62 (Α' 
191) «περί της κτήσεως του δικαιώματος κυριότητας και 
της μεταβίβασης αυτού σε αυτοκίνητα δημόσιας χρή¬ 
σης». 

2. Τις διατάξεις του Ν.Δ. 711 /77 (Α' 284) «περί ειδικών 
τουριστικών λεωφορείων». 

3. Τις διατάξεις των Π.Δ/των 586/88 και 211/91 «προ¬ 
σαρμογή της ελληνικής νομοθεσίας με τις διατάξεις της 
οδηγίας του Συμβουλίου των Ευρωπαϊκών Κοινοτήτων 74/ 


562/ΕΟΚ της 12ης Νοεμβρίου 1974 «περί προσβάσεως 
στο επάγγελμα του μεταφορέα επιβατών στον τομέα των 
εσωτερικών και διεθνών οδικών μεταφορών, όπως τροπο¬ 
ποιήθηκε με την οδηγία 80/1179/ΕΟΚ της 4ης Δεκεμ¬ 
βρίου 1980 και την οδηγία 89/438/ΕΟΚ. 

4. Τις διατάξεις του άρθρου 5 του Π.Δ/τος 586/88 (Α/ 
282) με τις οποίες εξουσιοδοτείται ο Υπουργός Μεταφο¬ 
ρών και Επικοινωνιών να καθορίσει με απόφασή του, 
εκτός των άλλων και κάθε αναγκαία λεπτομέρεια για την 
εφαρμογή των διατάξεων αυτού. 

5. Την αριθ. Α-16970/883/3.5.1993 απόφαση με την 
οποία καθορίστηκαν οι λεπτομέρειες μεταβίβασης λεω¬ 
φορείων δημόσιας χρήσης στα πρόσωπα που έχουν τις 
προϋποθέσεις εισόδου στο επάγγελμα του οδικού μετα¬ 
φορέα επιβατών και ρυθμίσθηκαν οι περιπτώσεις μεταβι¬ 
βάσεων που είχαν συναφθεί με προϊσχύουσες διατά¬ 
ξεις. 

6. Τα από 2.6.1993 και 29.9.1993 ΤΕΛΕΞ με τα οποία 
δόθηκαν παρατάσεις στις προθεσμίες τακτοποίησης, δια¬ 
φόρων εκκρεμοτήτων που αφορούσαν μεταβιβάσεις λεω¬ 
φορείων δημόσιας χρήσης. 

7. Το γεγονός ότι υπήρχε αδυναμία τακτοποίησης όλων 
των εκκρεμοτήτων μέχρι 31.3.1994, ημεροχρονολογία 
κατά την οποία θα έπρεπε να προσκομισθούν οι άδειες 
άσκησης επαγγέλματος οδικών μεταφορέων στις αρμό¬ 
διες Περιφερειακές Υπηρεσίες για τη νομιμοποίηση των 
μεταβιβάσεων που είχαν πραγματοποιηθεί μέχρι 
31.12.1993. 

8. Την αριθ. 414/1993 κοινή απόφαση του Πρωθυπουρ¬ 
γού και του Υπουργού Μεταφορών και Επικοινωνιών, για 
τη μεταβίβαση αρμοδιοτήτων, αποφασίζουμε: 

Ορίζουμε ως τελευταία ημερομηνία υποβολής των 
αδειών άσκησης του επαγγέλματος του μεταφορέα στην 
αρμόδια υπηρεσία για τη νομιμοποίηση μεταβιβάσεων λε¬ 
ωφορείων αυτοκινήτων δημόσιας χρήσης που έγιναν μέχρι 
31.12.1993 την τριακοστή πρώτη Δεκέμβρη 1994. Επιση- 
μαίνεται ότι, πέραν της παραπάνω ημερομηνίας, ουδεμία 
παρέκκλιση είναι εφικτή και θεωρούνται άκυρες όλες οι 
γενόμενες πράξεις. 

Οι αρμόδιες Υπηρεσίες Συγκοινωνιών υποχρεούνται, 
μετά τη λήξη της προαναφερθείσης προθεσμίας, να προ- 
βούν αμέσως στην ανάκληση του δικαιώματος και την πα¬ 
ραχώρηση αυτού σε άλλους δικαιούχους, σύμφωνα με τις 
ισχύουσες διατάξεις. 

Εξυπακούεται, ότι, μετά την 31.12.1993, οι μεταβιβά¬ 
σεις λεωφορείων Δ.Χ. γίνονται σύμφωνα με τις διατάξεις 
της αριθ. Α-16970/883/93 απόφασης. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 1994 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 

Αριθ. Β7/13 1 (9) 

Τροποποίηση του Διατμηματικού Προγράμματος Μετα¬ 
πτυχιακών Σπουδών στην Ιατρική Φυσική του Πανεπι¬ 
στημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081/92 (Α’ 154). 

2. Το έγγραφο αριθμ. 1986/17.12.93 του Παν/μίου Πα¬ 
τρών. 

3. Την αριθμ. Β1 /171/26.3.93 (ΦΕΚ 240 τ.Β') απόφασή 
μας. 

4. Το γεγονός ότι από τις διατάξεις της απόφασης αυτής 
προκαλείται δαπάνη 3.000.000 δρχ. εφάπαξ σε βάρος 
του κρατικού προϋπολογισμού, η οποία θα καλυφθεί από 
τον προϋπολογισμό του ΥΠΕΠΘ Φ.120 και ΚΑΕ 2421 με 
αντίστοιχη αύξηση της επιχορήγησης του Παν/μίου Πα¬ 
τρών, αποφασίζουμε: 

Τροποποιούμε την πρώτη περίοδο του άρθρου 12 (κό¬ 
στος λειτουργίας) της Β1/171/26.3.1993 ΦΕΚ 240 Β' 
απόφασής μας ως εξής: 

«Το ανωτέρω Π.Μ.Σ. χρηματοδοτείται από το ΥΠΕΠΘ 
με 3.000.000 δρχ. εφάπαξ για την κάλυψη μέρους των 
αναγκών του προγράμματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. ΥΠΠΟ/ΑΡΧ/Β1/Φ 32/5547/69 (10) 

Χαρακτηρισμός του I. Ναού της Αγ. Τριάδος Γεράνειας 

Ελασσόνας ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 59/ 
27.1.1994 Πράξη του (αριθμ. θεμ. 10ο), αποφασί¬ 
ζουμε: 

Χαρακτηρίζεται ο Ιερός Ναός της Αγίας Τριάδος στο χω¬ 
ρίο Γεράνεια της επαρχίας Ελασσώνας ως ιστορικό διατη¬ 
ρητέο μνημείο με ζώνη προστασίας 100 μέτρων. 

Ο Ιερός Ναός Αγ. Τριάδος είναι ενοριακός ευρισκόμε¬ 
νος εντός του χωριού. Πρόκειται για τρίκλιτη βασιλική κε- 
ραμοσκέπαστη με ανοικτή στοά στη βόρεια πλευρά. Σύμ¬ 
φωνα με επιγραφή στον εξωτερικό τοίχο της κόγχης του 
Ιερού ναού θεμελιώθηκε σε παλαιότερο κτίσμα και χρονο¬ 
λογείται το 1875. Ο τοιχογραφικός διάκοσμος σύμφωνα 
με επιγραφή έγινε το 1902 από τους ζωγράφους Δημήτριο 


Σίμου και Δημήτριο Σακαμάνου. Το τέμπλο είναι ξύλινο και 
φέρει εικόνες από το 1875 και μετά. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

- +- 

Αριθ. ΥΠΠΟ/ΑΡΧ/Β1 /Φ32/5531 /76 (11) 

Χαρακτηρισμός του I. Ναού της Κοιμήσεως της Θεοτόκου 

Ευαγγελισμού Ελασσόνας ως ιστορικού διατηρητέου 

μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 59/ 
27.1.1994 (αριθμ. θεμ. 8ο) συνεδρία του, αποφασί¬ 
ζουμε: 

Χαρακτηρίζεται ο Ιερός Ναός Κοιμήσεως Θεοτόκου 
στον Ευαγγελισμό Ελασσώνας ως ιστορικό διατηρητέο 
μνημείο με ζώνη προστασίας 100 μέτρων. Πρόκειται για 
ναό μονόκλιτο, κεραμοσκεπή με κλειστό νάρθηκα, που 
σύμφωνα με κτητορική επιγραφή χτίστηκε στις αρχές του 
18ου αιώνα. 

Εσωτερικά ο ναός είναι κατάγραφος. 

Το ξυλόγλυπτο τέμπλο του ναού σώζεται μόνο από το 
ύψος των δεσποτικών και επάνω, ενώ το δάπεδο του ναού 
και η σκεπή έχουν δεχθεί επεμβάσεις με αποτέλεσμα τη 
μερική καταστροφή των τοιχογραφιών στην ανώτερη 
ζώνη. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

-*- 

Αριθ. ΥΠΠΟ/ΑΡΧ/Β1 /Φ32/5543/71 (12) 

Χαρακτηρισμός του I. Ναού του Προφήτη Ηλία καθώς και 

του παρεκκλησίου των Αγ. Αναργύρων Μεταξοχωρίου 

Αγιάς ως ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2) Τις διατάξεις του Κ.Ν. 5351/32 «Περί Αρχαιοτή¬ 


των». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 59/ 
27.1.1994 Πράξη του (αριθμ. θεμ. 6ο), αποφασίζουμε: 

Χαρακτηρίζονται ο Ιερός Ναός του Προφήτη Ηλία και το 
παρεκκλήσιο των Αγίων Αναργύρων στο χωριό Μεταξο- 
χώρι Αγιός, ως ιστορικά διατηρητέα μνημεία με ζώνη προ¬ 
στασίας 100 μέτρων. 

Ο Ιερός Ναός Προφήτη Ηλία είναι ενοριακός και ευρί- 
σκεται εντός του χωριού. Πρόκειται για τρίκλιτη ξυλόστεγη 
βασιλική κεραμοσκέπαστη. Σύμφωνα με αναγραφόμενη 
χρονολογία που ευρίσκεται στην παράσταση της Κοίμη¬ 
σης της Θεοτόκου ο ναός ιστορήθηκε στα 1888. Σώζο¬ 
νται: τμήμα του ζωγραφικού διάκοσμου στην κεντρική 
κόγχη του Ιερού και τμήμα του ξυλόγλυπτου τέμπου καλής 
τεχνοτροπίας. 

Το παρεκκλήσιο του Προφήτη Ηλία αποτελεί μικρό μο- 
νόχωρο ναό κατάγραφο με τοιχογραφίες στους εξωτερι¬ 
κούς και εσωτερικούς τοίχους, που στην εξωτερική δυτική 
πλευρά σώζει κλειστή στοά σχηματίζουσα αβαθή κόγχη με 
παράσταση των Αγ. Αναργύρων. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 ΜαΤου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ33/20307/409 (13) 

Χαρακτηρισμός οικοδομής ιδιοκτ. Τσανάκα στο Μέτσοβο 

Ν. Ιωαννίνων ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991 και ΦΕΚ 17/Β/16.1.92) για μεταβίβαση 
αρμοδιοτήτων... 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ηπείρου, όπως αυτή διατυπώθηκε στην αρ. 
3/94 συνεδρία του, αποφασίζουμε: 

Χαρακτηρίζουμε την οικοδομή ιδιοκτησίας Τσανάκα στο 
Μέτσοβο Ν. Ιωαννίνων, ως ιστορικό διατηρητέο μνημείο. 
Πρόκειται για μεγάλων διαστάσεων αρχοντικό των αρχών 
του 19ου αιώνα, τυπικό δείγμα πεντάχωρου σπιτιού, όπως 
αυτό διαμορφώθηκε στην ελληνική παραδοσιακή αρχιτε¬ 
κτονική τον 18ο και 19ο αιώνα. Στα ανατολικά υπάρχουν 
στο ισόγειο βοηθητικοί χώροι ενώ στον όρφο η χαρακτηρι¬ 
στική προεξοχή του σαραγιού (χώρος υποδοχής). 

Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή- 
σεως. 

Αθήνα, 10 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 


Αριθ. ΥΠΠΟ/ΑΡΧ/Β1/Φ34/12073/229 (14) 

Χαρακτηρισμός του Παζάρ-Χαμάμ (Λουλουδάδικα), στη 

θεσ/νίκη, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουργού 
και δικαιώματος υπογραφής κ.λπ.». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτ. Μακεδονίας, όπως αυτή 
διατυπώθηκε στην αριθμ. 209/23.2.94 συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο το 
οθωμανικό λουτρό της Αγοράς στη Θεσσαλονίκη, γνωστό 
ως Παζάρ-Χαμάμ (Λουλουδάδικα), στην αρχική του μορφή 
και χωρίς τα αυθαίρετα νεώτερα προσκίσματα, επειδή 
αποτελεί σημαντικό μνημείο της περιόδου της Τουρκο¬ 
κρατίας στην πόλη της θεσ/νίκης που οικοδομήθηκε 
γύρω στα 1500 μ.Χ. από αξιωματούχο της Πύλης. 

Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ37/19209/364 (15) 

Διενέργεια σωστικής ανασκαφής στο αγροτεμάχιο ιδιοκτ. 

Κ. Σκόνδρα στη Μαρώνεια, Ν. Ροδόπης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991 και ΦΕΚ 17/Β/16.1.1992) για μεταβί¬ 
βαση αρμοδιοτήτων Υπουργού στους Γ. Γραμματέα, Ειδ. 
Γ ραμματέα, Προϊσταμένους Δ/νσεως Τ μημάτων και Γ ρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων 
Ανατολικής Μακεδονίας και Θράκης, όπως αυτή διατυπώ¬ 
θηκε στην αριθμ. 81/11.3.94 συνεδρία του, αποφασί¬ 
ζουμε: 

Εγκρίνουμε τη διενέργεια σωστικής ανασκαφής στο 
αγροτεμάχιο ιδιοκτησίας Κων/νου Σκόνδρα στη Μαρώ- 
νεια, στη θέση «Παραθύρα» από την 12η Εφορεία Βυζα¬ 
ντινών Αρχαιοτήτων Καβάλας, υπό την εποπτεία του αρ¬ 
χαιολόγου Χαράλαμπου Μπακιρτζή. Η ανασκαφική έρευνα 
στο αγροτεμάχιο αυτό, όπου βρίσκεται τμήμα του παλαιο¬ 
χριστιανικού νεκροταφείου της Μαρώνειας, θα συντελέ- 
σει στη συμπλήρωση της αποσπασματικής εικόνας που 
έχουμε για τη Μαρώνα κατά την παλαιοχριστιανική πε¬ 
ρίοδο και θα εμπλουτίσει τα αρχαιολογικά δεδομένα της 
περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ32/5532/77 (16) 

Χαρακτηρισμός του I. Ναού Αγίου Γεωργίου, καθώς και 

του Παρεκκλησίου των Αγίων Πάντων Μεταξοχωρίου 

Αγιάς, ως ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 59/ 
27.1.1994 Πράξη του (αριθμ. θεμ. 7ο) συνεδρία του, απο¬ 
φασίζουμε: 

Χαρακτηρίζονται ο I. Ναός του Αγ. Γεωργίου καθώς και 
το παρεκκλήσιο των Αγίων Πάντων στο χωριά Μεταξοχώρι 
Αγιάς, ως ιστορικά διατηρητέα μνημεία με ζώνη προστα¬ 
σίας 100 μέτρων. 

Πρόκειται για τρίκλιτη ξυλόστεγη βασιλική κεραμοσκέ- 
παστη με είσοδο στη νότια πλευρά, που φέρει στοά. 

Ο ναός διακοσμήθηκε το 1848 από τους ζωγράφους 
της οικογένειας Ζήκου. 

Το τέμπλο είναι ξυλόγλυπτο. Στα Ν.Α. του ναού υπάρχει 
κωδωνοστάσιο που φέρει εντοιχισμένη πλάκα με χρονο¬ 
λογία 1896. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Μαΐου 1994 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΡ/ΑΡΧ/Β1/Φ33/20309/407 (17) 

Κήρυξη του Αγ. Χαραλάμπους - Αγ. Νικολάου Περάματος, 

Ν. Ιωαννίνων ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.1991 και ΦΕΚ 17/Β/16.1.1992) για μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ. Γραμματέα, Ειδ. 
Γ ραμματέα, Προϊσταμένους Δ/νσεως, Τμημάτων και Γ ρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ηπείρου όπως αυτή διατυπώθηκε στην αρ. 


3/94 συνεδρία του, αποφασίζουμε: 

Χαρακτηρίζουμε τον Ι.Ν. Αγ. Χαραλάμπους - Αγ. Νικο¬ 
λάου Περάματος ως ιστορικό διατηρητέο μνημείο. 

Ο ναός αποτελεί το παλαιότερο σωζόμενο μνημείο της 
μεταβυζαντινής περιόδου στην Κοινότητα Περάματος. Η 
κάτοψη του ναού παρουσιάζει τη μορφή δίκλιτης βασιλι¬ 
κής με ευρύχωρο εξωνάρθηκα. 

Οι τοιχογραφίες του ναού είναι έργο των ζωγράφων 
Αθανασίου και Γεωργίου «Εκ Κώμης Καπεσάβου» και χρο¬ 
νολογούνται στο 1796. 

Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Μαΐου 1994 
Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ 32/64782/1323 (18) 

Κήρυξη του Ι.Ν. Αγίου Νικολάου στην Κοινότητα Κρήνη 
του Ν. Τρικάλων ως αρχαίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 
1.12.1993 Πράξη του (αριθμ. θεμ. 11ο), αποφασί¬ 
ζουμε: 

Κηρύσσεται ο Ιερός Ναός Αγ. Νικολάου της Κοινότητας 
Κρήνης του Νομού Τρικάλων ως αρχαίος, με ζώνη προ¬ 
στασίας 200 μέτρων. 

Πρόκειται για μονόχωρο ναό με μεταγενέστερο νάρ¬ 
θηκα που ευρίσκεται ανατολικά της Κοινότητας Κρήνης 
του νομού Τρικάλων που δύναται να χρονολογηθεί στον 
13ο αι. Ο υφιστάμενος τοιχογραφικός διάκοσμος είναι των 
μεταβυζαντινών χρόνων. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Μαΐου 1994 
Με εντολή Υπουργού 
Ο Προϊστάμενος 
Ν. ΖΙΑΣ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώνεται η ΥΠΠΟ/ΔΙΛΑΠ/Γ/3973/63365/13.2.93 
υπουργική απόφαση που δημοσιεύθηκε στο ΦΕΚ 254/Β/ 
8.4.94 ως εξής: 

Στο τέλος της απόφασης στο σημείο όπου γράφεται 
εσφαλμένα «Με εντολή Υπουργού» Ο Προϊστάμενος Βασ. 
Φραγκούλης, τίθεται το ορθό «Με εντολή Υπουργού Ο 
Προϊστάμενος του Τμήματος Νεωτέρων Μνημείων, Δα¬ 
νιήλ Ορφανουδάκης. 

(Από το Υπ. Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



